钦定古今图书集成/理学汇编/学行典/第299卷 > 荀子 > 《性恶篇》
## 钦定古今图书集成/理学汇编/学行典/第299卷 > 荀子 > 《性恶篇》

有上勇者，有中勇者，有下勇者。天下有中，敢直其身；
先王有道，敢行其意。上不于乱世之君，下不俗，于
乱世之民，仁之所在无贫穷，仁之所亡无富贵，天下
知之，则欲与天下同苦乐之；天下不知之，则傀然独
立天地之间而不畏，是上勇也。“礼恭而意俭，大齐信
焉而轻货财，贤者敢推而尚之，不肖者敢援而废之”，
是中勇也。轻身而重货，恬祸而广解，苟免不恤是非，
然不然之情，以期胜人为意，是下勇也。